David Charles II

Roedd David Charles II yn fab i David Charles (I), yn weinidog ac yn emynydd o sir Gaerfyrddin.

Ganwyd David Charles II yn nhref Caerfyrddin yn 1803, ac fe'i addysgwyd yn yr ysgol ramadeg a'r Coleg Presbyteraidd. Priododd Sarah, merch Thomas Rice Charles, ei wraig gyntaf, a fu farw ym 1833, ac Ann, merch Richard Roberts, Lerpwl, a chael un mab, David Roberts Charles. Cychwynnodd weithio i'w dad, ac fel yntau, dechreuodd bregethu pan yn ganol oed, a chael ei ordeinio i'r gwaith gan y Methodistiaid Calfinaidd yn 1851. Un agwedd ar y gwaith hwnnw oedd cyhoeddi misolyn bychan o'r enw Yr Addysgydd, a golygu'r Casgliad o Hymnau Hen a Newydd at wasanaeth y Trefnyddion Calfinaidd. Bu'n flaenllaw yn yr alwedigaeth hon, gan dderbyn cadair y Gymdeithasfa yn y De yn y flwyddyn 1853, ac yn gyd-ysgrifennydd Coleg Trefecca o 1842 i 1852. Cyfansoddodd a/neu gyfieithu emynau lawer, a daeth rhai yn adnabyddus iawn.  Bu farw yn nhy ei fab, ac fe'i claddwyd yn Ulverston, swydd Gaerhirfryn.

 Ffynonellau 
 Y Traethodydd, (1893) & (1936)
 J. Thickens, Emynau a'u Hawduriaid, (1945)
 David Charles II, Casgliad o Hymnau Hen a Newydd, (1841)

Categori:Genedigaethau 1803
Categori:Marwolaethau 1880
Categori:Emynwyr Cymraeg